Convoiul de autocare pline cu pensionari lasă o dâră de miros de tămâie şi Voltaren Emulgel;

Au fost organizate şi concursuri: “Cel mai frumos bagaj” şi “Cel mai mare bagaj”, cu premii de 500 de lei;

Autocarele s-au plimbat 8 ore prin Paralia Katerini, că pensionarii căutau cea mai ieftină piaţă;

Unul din autocare trebuia de fapt să ducă nişte elevi la o olimpiadă, dar pensionarii i-au boscorodit până s-au ridicat de pe locuri;

Sunt atât de multe biserici pe traseu că îşi fac cruci încontinuu şi nu e nevoie de aer condiţionat;

Şoferul era exasperat, dar nu pentru că cereau des să oprească să se pişe, ci pentru că nu cereau deloc şi se pişau pe ei;

Când au văzut literele greceşti au cerut vouchere pentru ochelari de vedere;

Când au văzut autostrăzile din Bulgaria şi Grecia au zis: “Câţi bani furaţi de la pensii!”

Excursia durează 2 săptămâni, dar cazare vor avea doar 7 zile, în rest vor fi la coadă la podul de la Giurgiu;

Firesc. Pensionarii trimişi de Firea în Grecia se plâng că în camere e curent;

Costurile excursiei sunt uriaşe. Trebuie să li se aducă în fiecare dimineaţă ziarul Click cu avionul;

Pe drum se vor uita la caseta cu Best of Sinteza Zilei;

Absolut toate elementele de infrastructură de pe drum au fost prezentate de ghid ca fiind realizări ale doamnei Firea;

Pe plajă, le-au bătut unor turişti în ţeava de la umbrelă, să dea muzica mai încet;

Primii 3 pensionari la coada de la cantină îşi pun în farfurii tot salamul de la micul dejun;

Mulţi pensionari au fost pierduţi, că s-au pus la diverse cozi, să vadă ce se dă;

Au fost opriţi de Poliţie care i-a întrebat de ce autocarul are 50 de remorci mici, în formă de căruţ de piaţă;

Unii penisionari au reclamat că în minibar nu au sticluţă cu apă sfinţită;

Pensionarii sunt fericiţi că îi duce Firea în Grecia, că s-au săturat de Vama Veche.